
Projekteerimistingimuste määramine
(Mõisa tn.1a territooriumi heakorrastamine 

ning lasteaia “Pingviin” fassaadide ja siseruumide rekonstrueerimine)

1. ASJAOLUD JA MENETLUSE KÄIK

16.12.2008 a. Narva Linnavalitsuse Linnavara-ja Majandusamet, keda esindab direktori kohusetäitja Tamara Luigas, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Mõisa tn.1a territooriumi heakorrastamiseks ning lasteaia “Pingviin” fassaadide ja siseruumide rekonstrueerimise ehitusprojekti koostamiseks. 
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 22 lõike 2 kohaselt teeb kohalik omavalitsus otsuse projekteerimistingimused kinnitada.
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

3. OTSUS

3.1   Määrata projekteerimistingimused Mõisa tn.1a territooriumi heakorrastamiseks ning lasteaia “Pingviin” fassaadide ja siseruumide rekonstrueerimise ehitusprojekti koostamiseks järgnevalt:     
	3.1.1  ÜLDANDMED



	3.1.1.1 Tellija

	Narva Linnavalitsuse Linnavara-ja Majandusamet
Peetri plats 3, 20308 Narva

	3.1.1.2  Asukoht, 
            algandmed                                         
	Narva linn, Mõisa tn.1a
Hoone ehitisregistrikood 118009959
Ehitisalune pindala 1854,0 m2 
Maakasutuse sihtotstarve: ühiskondlike hoonete maa 

	3.1.1.3  Projekteerimistingimused on kehtivad 2 aastat alates otsuse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 16.12.08.a avaldus nr 2296/1-12, Tamara Luigas
3.1.1.4.2 Ehitusseadus1, Euroopa Parlamendi ja nõukogu direktiiv 2002/91/EÜ ehitiste energiatõhususe kohta, Narva linna  ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2  PROJEKTEERIMISE EESMÄRK




Projekti koostamise eesmärgiks on Mõisa tn.1a territooriumi heakorrastamine ning lasteaia “Pingviin” fassaadide ja siseruumide rekonstrueerimine.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Sotsiaalministri kinnitatud 25. oktoobri 1999. a määrus nr 64 „Koolieelse lasteasutuse tervisekaitse-, tervise edendamise, päevakava koostamise ja toitlustamise nõuete kinnitamine” jne.
3.3.2 Projekti koostamisel võtta arvesse Narva Linnavalitsuse Arhitektuuri-ja Linnaplaneerimise Ameti kinnitatud tööprojekti „Mõisa tn.1a territooriumile uute sisse- ja väljasõidutee ning kõnnitee ehitamine”.
3.3.3 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Esitada projekti nimetus vastavalt projekteerimistingimustele.

3.3.7 Väljastatud projekteerimistingimused lisada projekti kausta.
3.3.8 Projekti koosseisus esitada originaalkooskõlastused.

3.3.9    Ehitiste tehniliste näitajate esitamiseks kasutada ehitisregistri blanketti.

3.3.10  Esitada Arhitektuuriametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”.

3.3.11  Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid, transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.3.12  Esitada ehitusprojekti sõltumatu ekspertiis (Narva linna ehitusmäärus § 23, Ehitusseadus1 §21)
3.3.13  Esitada hoone rekonstrueerimistööde maksumus (hind koos käibemaksuga brutopinna ruutmeetri kohta). Ehitusseaduse 1 § 721 lõike 3 kohaselt kui rekonstrueerimistööde maksumus on suurem kui kolmandik ehitise taastamismaksumusest, on tegemist olulise rekonstrueerimisega, mille puhul tuleb järgida energiatõhususe miinimumnõudeid. Vajadusel esitada projektiosa, kus on toodud rekonstrueeritava hoone vastavus energiatõhususe miinimumnõuetele (Ehitusseadus 1§ 3 lõige 7).
3.3.14  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	 3.4 ARHITEKTUURSED JA LINNAEHITUSLIKUD TINGIMUSED


3.4.1 Hoone piirdetarindite soojustamine: vastavalt soojustehnilistele arvutustele. Projekti koosseisus esitada soojustehnilised arvutused ning soojustatud piirdetarindite lõiked.
3.4.2 Hoone fassaadide välisviimistlus: krohvitud pind, dekoratiivsed fassaadiplaadid. Mitte kasutada plekki ja plastikmaterjale. Eskiisprojektis esitada vähemalt 2 välisviimistluse ja värvilahenduse varianti parima tulemuse saavutamiseks. Lubatud on kombineeritud lahenduste kasutamine. Välisviimistluse ja värvilahenduse pass esitada projekti koosseisus.
3.4.3 Katusekatte vahetamine: tuldtõkestav, vastavalt ehitusmaterjalide ja-toodete terviseohutuse nõuetele. Esitada katuse plaan.

3.4.4 Sillutisriba rekonstrueerimine: esitada lõiked.
3.4.5 Aknaraamide ja uste vahetamine: esitada korruste avade täitmise plaanid ning akende ja uste spetsifikatsioon. Näidata akende avamise suunad. Aknaavade osaline kinnimüürimine on lubatud vaid Ida-Eesti Päästekeskuse Narva Keskkomando loa alusel.
3.4.6 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Esitada lammutatavate seinte plaan.

3.4.7 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.8 Sisetehnosüsteemide rekonstrueerimine.
3.4.9 Ujula rekonstrueerimine: lähtuda Vabariigi Valitsuse kinnitatud 15. märtsi 2007. a määrusest nr 80 „Tervisekaitsenõuded ujulatele, basseinidele ja veekeskustele”.
3.4.10 Kinnistusisesed teed ja platsid: teekattekivid, teekatteplaadid, asfalt jne. Tagada vete äravool teekattelt. Esitada põhilised pinnakatete tööde mahud, vertikaalplaneerimine, teekatete põhimõttelõiked.

3.4.11 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele  nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

3.4.12 Näha ette igale rühmale mänguväljak, ühine võimlemisväljak, varikatus laste kaitseks päikese ja vihma eest. Mängu- ja võimlemisvahendite, kaasa arvatud liivakastide konstruktsioon, mõõtmed ning pindade viimistlus peavad vastama laste eale ja kasvule ning tagama ohutu kasutuse. Projekti koosseisus esitada spordi- ja mänguväljakute seadmete näidised, nende paigalduse kirjeldus, spetsifikatsioon ja tehnilised andmed.

3.4.13 Ette näha väikevormid (istepingid, dekoratiivsed detailid, prügiurnid jne). Esitada väikevormide eskiisid (vähemalt 2 varianti) heakskiidu saamiseks.
3.4.14 Näha ette olemasoleva piirdeaia rekonstrueerimine. Lahendada piire kõrgusega kuni 2,0 m sobilikuna  piirkonna miljöösse ning hoonega kooskõlas olevaks. Esitada piirde, jälgvärava ja väravate vaated, kinnitus, piirdeaia värvikood ning tehnilised näitajad (rajatise ehitisalune pind, kõrgus, pikkus).

3.4.15 Piirde tüüp: võrkpiire, aiapaneelid, dekoratiivpiire koos kaunistavate elementidega. Esitada vähemalt 2 piirde eskiislahendust heakskiidu saamiseks.
3.4.16 Määrata likvideeritavate puittaimede liigiline kuuluvus ning nende haljastuslik väärtus. Esitada raiete plaan.
3.4.17 Esitada asendusistutuse plaan ning projekteeritud taimmaterjali loetelu. Haljastuses ei tohi kasutada mürgiseid taimi.
3.4.18 Näha ette tänavavalgustus.

3.4.19 Muud nõuded: vastavalt projekti tellija lähteülesandele ning ekspertiisiotsusele.
3.4.20 Asendiplaan: näidata säilitatavad ja likvideeritavad puud, olemasolevad ja lammutatavad ehitised, väikevormid, liivakastid, spordi-ja mänguväljakute seadmed, valgustimastid, määratleda pinnakatted jne. 
3.4.21 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus. Prügikonteinerid peavad paiknema vähemalt 25 meetri kaugusel lasteasutuse hoonest.
3.4.22 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.23 Projekti koosseisus esitada lisaks:   
- projekti tellija lähteülesanne, 

- situatsiooniskeem,

- ehitise inventeerimisplaanid ja püstlõige,

- piirdekonstruktsioonide sooja- ja mürapidavused,

- värvivaated koos värvikoodidega, 

- põrandate plaan ja lõiked,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Välisvõrkude rekonstrueerimise või projekteerimise korral esitada Arhitektuuriametile kooskõlastamiseks välisvõrkude tööprojektid. Eriosadele taotleda tehnilised tingimused ja projektid kooskõlastada vastavate võrguvaldajatega.
3.5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Enne projekteerimise algust tuleb läbi viia hoone tarindite, siseruumide ja sisetehnosüsteemide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.6.2 Kandetarindites asendatavate ukseavade (müüriavade) ehitamine on lubatud vaid tehnilise ekspertiisi alusel. Tehnilises ekspertiisis määratleda kandetarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta.
	3.7  KOOSKÕLASTUSED




3.7.1     Ida-Eesti Päästekeskuse Narva Keskkomando.

3.7.2     Ida-Virumaa Tervisekaitsetalitus.

3.7.3     Narva Linnavalitsuse Linnavara- ja Majandusamet.
3.7.4     Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1       Otsus jõustub teatavakstegemisest.
4.2 Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.
Mihhail Stalnuhhin

